রোহিঙ্গা সংকট শুরু হওয়ার পর থেকেই এ সংকট সমাধানে মার্কিন যুক্তরাষ্ট্র দৃঢ় ভূমিকা পালন করে আসছে। মার্কিন যুক্তরাষ্ট্রের পক্ষ থেকে ইতোমধ্যেই রাখাইন অভিযানে অংশ নেওয়া মিয়ানমারের সৈনিকদের ওপর নিষেধাজ্ঞা আরোপ করেছে যুক্তরাষ্ট্র। তবে জাতিসংঘের সাধারণ অধিবেশন সামনে রেখে দেশটি ব্যাপক প্রস্তুতি নিতে শুরু করেছে। ঢাকায় নিযুক্ত মার্কিন যুক্তরাষ্ট্রের রাষ্ট্রদূত মার্শা বার্নিকাট প্রধানমন্ত্রী শেখ হাসিনা ও পররাষ্ট্র সচিব এম শহীদুল হকের সঙ্গে জাতিসংঘ অধিবেশনে মার্কিন যুক্তরাষ্ট্রের রোহিঙ্গা সংকট তুলে ধরার বিষয়ে জানিয়েছেন।